FI Euroopan unionin virallinen lehti L 41/32

EFTAn VALVONTAVIRANOMAISEN PÄÄTÖS

N:o 302/08/KOL,

tehty 21 päivänä toukokuuta 2008,

Norjan asemasta tarttuvan vertamuodostavan kudoksen kuolion ja virusperäisen verenvuotoseptikemian osalta sekä 27 päivänä kesäkuuta 1994 tehdyn EFTAn valvontaviranomaisen päätöksen N:o 71/94/KOL, sellaisena kuin se on viimeksi muutettuna 11 päivänä joulukuuta 2002 tehdyllä EFTAn valvontaviranomaisen päätöksellä N:o 244/02/KOL, kumoamisesta

EFTAn VALVONTAVIRANOMAINEN, joka

OTTAA HUOMIOON sopimuksen Euroopan talousalueesta ja erityisesti sen 109 artiklan sekä pöytäkirjan 1,

OTTAA HUOMIOON EFTA-valtioiden sopimuksen valvontaviranomaisen ja tuomioistuimen perustamisesta ja erityisesti sen 5 artiklan 2 kohdan d alakohdan ja pöytäkirjan 1,

OTTAA HUOMIOON ETA-sopimuksen liitteessä I olevan I luvun 4.1.5 kohdassa mainitun asiakirjan (28 päivänä tammikuuta 1991 annettu neuvoston direktiivi 91/67/ETY eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille), sellaisena kuin se on mukautettuna ETA-sopimuksen pöytäkirjassa 1, ja erityisesti kyseisen asiakirjan 5 artiklan,

SEKÄ KATSOO, ETTÄ Norja toimitti 3 päivänä toukokuuta 1994 päivätyllä kirjeellä asianmukaiset oikeuttamisperusteet, joiden nojalla Norjan alueelle myönnettiin tarttuvan vertamuodostavan kudoksen kuolion (IHN) ja virusperäisen verenvuotoseptikemian (VHS) taudeista vapaa asema, sekä kansalliset säännöt, joilla varmistetaan hyväksytyn aseman säilyttämisen edellytysten noudattaminen,

SEKÄ KATSOO, ETTÄ Norja tunnustettiin hyväksytyksi manner- ja rannikkoalueeksi IHN:n ja VHS:n osalta 27 päivänä kesäkuuta 1994 tehdyllä valvontaviranomaisen päätöksellä N:o 71/94/KOL,

SEKÄ KATSOO, ETTÄ 27 päivänä kesäkuuta 1994 tehtyä valvontaviranomaisen päätöstä N:o 71/94/KOL muutettiin 4 päivänä joulukuuta 1996 tehdyllä päätöksellä N:o 220/96/KOL, 25 päivänä kesäkuuta 1998 tehdyllä päätöksellä N:o 159/98/KOL ja 11 päivänä joulukuuta 2002 tehdyllä päätöksellä N:o 244/02/KOL,

SEKÄ KATSOO, ETTÄ päätöksessä N:o 71/94/KOL, sellaisena kuin se on viimeksi muutettuna 11 päivänä joulukuuta 2002 tehdyllä päätöksellä N:o 244/02/KOL, todetaan, että kyseisen päätöksen liitteessä mainitut Norjan alueet tunnustetaan hyväksytyiksi manner- ja rannikkoalueiksi IHN:n ja VHS:n osalta,

SEKÄ KATSOO, ETTÄ 26 päivänä marraskuuta 2007 vahvistettiin VHS:n taudinpurkaus Møre og Romsdalin läänissä Norjassa,

SEKÄ KATSOO, ETTÄ Norjan toimivaltaiset viranomaiset ovat ilmoittaneet valvontaviranomaiselle taudin hävittämiseksi ja sen leviämisen estämiseksi toteutetuista toimenpiteistä,

SEKÄ KATSOO, ETTÄ valvontaviranomainen on arvioinut Norjan toimivaltaisten viranomaisten sille toimittamat tiedot,

SEKÄ KATSOO, ETTÄ tähän mennessä toteutetut toimet ovat olleet asianmukaisia,

SEKÄ KATSOO, ETTÄ valvontaviranomainen on keskustellut asiasta Euroopan komission kanssa,

SEKÄ KATSOO, ETTÄ Norjassa ei ole tapahtunut muutoksia IHN:n osalta,

SEKÄ KATSOO, ETTÄ valvontaviranomaisen mielestä Norja – liitteessä mainittuja alueita lukuun ottamatta – olisi yhä tunnustettava hyväksytyksi manner- ja rannikkoalueeksi VHS:n ja IHN:n osalta,

SEKÄ KATSOO, ETTÄ tässä päätöksessä säädetyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1. Norja – liitteessä mainittuja alueita lukuun ottamatta – tunnustetaan hyväksytyksi manner- ja rannikkoalueeksi VHS:n ja IHN:n osalta.

2. Kumotaan Norjan asemasta tarttuvan vertamuodostavan kudoksen kuolion ja virusperäisen verenvuotoseptikemian osalta 27 päivänä kesäkuuta 1994 tehty EFTAn valvontaviranomaisen päätös N:o 71/94/KOL, sellaisena kuin se on viimeksi muutettuna 11 päivänä joulukuuta 2002 tehdyllä päätöksellä N:o 244/02/KOL.

3. Tämä päätös tulee voimaan 21 päivänä toukokuuta 2008.

4. Tämä päätös on osoitettu Norjalle.

5. Tämä päätös on todistusvoimainen englannin kielellä.

Tehty Brysselissä 21 päivänä toukokuuta 2008. EFTAn valvontaviranomaisen puolesta Per SANDERUD Puheenjohtaja Kristján Andri STEFÁNSSON Kollegion jäsen